Fotograf: Carsten Ingemann
– tag hul på dit 3. arbejdsliv
Udgave, år: 1, 2020
Oplag, år: 1, 2020
Best.nr.: 5548
Senior og selvstændig er bogen til dig, der nærmer dig eller har nået pensionsalderen, men som ikke er færdig med arbejdsmarkedet. Du har stadig lyst til at arbejde, men på en ny måde – som selvstændig med egen virksomhed.
»Jeg får brugt alt det, jeg kan lige nu«, »Det er som at være ung igen« og »Jeg besluttede, at jeg kun ville lave lystfyldt arbejde. Jeg har tjent det halve, men været dobbelt så glad.«
Sådan fortæller tre af de medvirkende i Senior og selvstændig. Abelone Glahn har interviewet 14 seniorer om, hvorfor de er gået selvstændig i den tredje alder.
Mød parret, der har lavet bed and breakfast, designeren, der er foregangskvinde indenfor recyclede smykker, bygningsinspektøreren, der er blevet handyman, og mange flere.
At gå selvstændig som 60+’er handler ikke om hurtig vækst, flere ansatte og lan­ge arbejdsdage. Snarere om lyst, frihed, mening og identitet og om at få brugt de kom­petencer, man har oparbejdet gennem et langt liv, eller at virkeliggøre en drøm, mens der stadig er tid. Senior og selvstændig – tag hul på dit tredje arbejdsliv giver dig inspiration og vejledning til, hvordan du kan komme i gang med din egen lille virksomhed, selvom du er fyldt 60+.
Gennem bogens portrætter følger vi dagligdagen for såvel nystartede som seniorer, der har væ­ret selvstændige en hel del år. Det handler om at opfinde og genopfinde sig selv og om at få helbred, økonomi og kræfter til at passe med lysten til et menings­fuldt fortsat ar­bejds­liv, hvor der også er plads til rejser, børnebørn og venner.
Bogens anden del fortæller, hvad du skal være opmærksom på, når du starter for sig selv. Du får råd om:
pension, sygdom, fradrag og seniorpræmie
dagligdagen som selvstændig og meget mere.
Abelone Glahn er forfatter og kommunikationsrådgiver. Hun har skrevet en lang række bøger til selvstændige mikrovirksomheder og blogger bl.a. om downsizing af boligen på vej ind i den tredje alder.
»[…] en indsigtsfuld, klog og varmhjertet fagbog om fordele og faldgruber ved at drive egen virksomhed, når man har nået pensionsalderen. […] Abelone Glahn har skrevet en indbydende og inspirerende bog, som jeg meget gerne anbefaler til alle 55+, også til dem, som ikke har skænket det en tanke at blive selvstændig.«
»En virkelig inspirerende bog fuld af livsbekræftende fortællinger. De ærlige og ligefremme fortællinger giver et indblik i, hvad der findes af kræfter og initiativ derude i livet. Det er imponerende læsning.«
Lotte Olsen, kommunikatør og translatør
»Bogen er anbefalelsesværdig, hvis du gerne vil starte som selvstændig – eller bare overvejer, om du skal gøre det. Og så er den måske værd at læse for alle os andre – det kunne være relevant for flere af os at genopfinde os selv og ikke bare fortsætte ud ad livets flade landevej på samme måde, som vi plejer at gøre.«
Elise Runge, psykomotorisk terapeut
»Abelone Glahn giver adskillige kærlige puf til drømmen om livet som selvstændig, og hendes dybe tro på, at det kan man godt, er smittende. Samtidig opfordrer hun til et grundigt forarbejde, så drømmen rent faktisk bliver en drøm at leve, og ikke et mareridt. […] Jeg fandt bogen brugbar og inspirerende […]«
Læs mere om bogen og dit 3. arbejdsliv på bogens egen hjemmeside.
Hvordan får vi et meningsfuldt arbejdsliv? Det spørgsmål er til debat i bogen her. Arbejdet forstået baglæns giver ordet til 128 danskere. De fortæller, hvad der gav mening i deres arbejdsliv, og hvad der frustrerede. Bogen er et indspark i den politiske debat om tidlig tilbagetrækning og om, hvad der gør et godt arbejdsliv.
På sporet af årgang 1948
En billedrig og faktaspækket årbog om alle dem fra årgang 1948. Skrevet af Hans Engell, der har interviewet otte kendte danskere, der alle er 48'ere. En oplagt fødselsdags- og værtindegave.
En huskebog til de store årgange fra 1940'erne – hvor vi kan læse og huske frem og tilbage, mens vi taler om barndom, ungdom, voksentid, alderdom og drømme. Både de drømme, der er blevet opfyldt, og dem, der stadig venter længere fremme.